
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 august 2004

Nr.29/182

R A P O R T

asupra proiectului de Lege pentru aprobarea Ordonanţei de urgenţă a Guvernului nr.38/2004 privind unele măsuri în domeniul învăţământului (P.L.X.390)

1.În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa P.L.X. 390 din 15 iunie 2004, Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu proiectul de Lege pentru aprobarea Ordonanţei de urgenţă a Guvernului nr.38/2004 privind unele măsuri în domeniul învăţământului.

 Proiectul de lege a fost avizat de Comisia pentru buget, finanţe şi bănci, Comisia pentru muncă şi protecţie socială, Comisia juridică, de disciplină şi imunităţi, precum şi de către Consiliul Legislativ.

Proiectul de lege are ca obiect de reglementare acordarea unei majorări a salariilor de bază în medie cu 5 % în vederea stimulării personalului din instituţiile şi unităţile de învăţământ.Comisia, analizând nivelul actual al salariilor în învăţământ şi ţinând seama de obiectivele care trebuie îndeplinite în realizarea reformei în domeniu, propune o majorare a salariilor de bază cu 20 % faţă de luna mai 2004. 

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României. 

3. La lucrări au fost prezenţi 16 deputaţi din totalul de 25 membri ai Comisiei. La dezbaterea proiectului de Lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Alexandru Athanasiu, ministrul educaţiei şi cercetării, Mihai Păunică, director general, Florentina Ştefănescu, director, Radu Ana, director general adjunct în Ministerul Finanţelor Publice, însoţită de consilieri şi liderii sindicatelor din învăţământ.

4. Camera Deputaţilor este Cameră decizională.

În urma dezbaterii, în şedinta din 25 august a.c., Comisia, cu unanimitate de voturi, aprobă proiectul de lege în forma adoptată de Senat, cu următoarele amendamente:

Nr.

crt.
Text iniţial
Text propus de comisie
Motivare
Camera

decizională

1.
Titlul legii – Lege pentru aprobarea Ordonanţei de urgenţă a Guvernului nr.38/2004 privind unele măsuri în domeniul învăţământului.


Text nemodificat

Camera Deputaţilor

2.
Articol unic – Se aprobă Ordonanţa de urgenţă a Guvernului nr.38 din 19 mai 2004 privind unele măsuri în domeniul învăţământului, publicată în Monitorul Oficial al României, Partea I, nr.481 din 28 mai 2004.
Articol unic – Se aprobă Ordonanţa de urgenţă a Guvernului nr.38 din 19 mai 2004 privind unele măsuri în domeniul învăţământului, publicată în Monitorul Oficial al României, Partea I, nr.481 din 28 mai 2004, cu următoarele modificări şi completări:





3.
Art.1. – Începând cu data de 1 august 2004, numărul maxim de posturi finanţat pentru învăţământul preuniversitar de stat este cel prevăzut în anexa nr.I.
Text nemodificat



4.
Art.2. – Sumele defalcate din taxa pe valoarea adăugată destinată finanţării cheltuielilor de personal prevăzute în anexa nr.7 b la Legea bugetului de stat pe anul 2004, nr.507/2003, se modifică pe comune, oraşe şi municipii de către consiliul judeţean şi, respectiv, Consiliul General al Municipiului Bucureşti, în funcţie de numărul maxim de posturi prevăzut în anexa I şi de prevederile art.3 alin.(1) şi art.4 referitoare la învăţământul preuniversitar, prin hotărâre şi cu asistenţa tehnică de specialitate a direcţiei generale a finanţelor publice şi a inspectoratului şcolar judeţean sau al municipiului Bucureşti.
1. Articolul 2 va avea următorul cuprins:

,,Art.2. – Sumele defalcate din taxa pe valoarea adăugată destinată finanţării cheltuielilor de personal prevăzute în anexa nr.7b la Legea bugetului de stat pe anul 2004 nr.507/2003 se modifică pe comune, oraşe şi municipii de către consiliul judeţean şi, respectiv, Consiliul General al Municipiului Bucureşti, în funcţie de numărul maxim de posturi prevăzut în anexa nr.I şi de prevederile art.3 alin.(1) şi (11) şi ale art.4 referitoare la învăţământul preuniversitar, prin hotărâre şi cu asistenţa tehnică de specialitate a direcţiei generale a finanţelor publice şi a inspectoratului şcolar judeţean sau al municipiului Bucureşti.,,





5.
Art.3 (1) – Începând cu luna mai 2004, coeficienţii de multiplicare pentru funcţiile didactice prevăzute în anexele la Ordonanţa de urgenţă a Guvernului nr.196/2002 privind creşterile salariale ce se vor acorda în anii 2003 şi 2004 personalului din învăţământ, salarizat potrivit Ordonanţei de urgenţă a Guvernului nr.8/2000 pentru modificarea şi completarea Legii nr.128/1997 privind Statutul personalului didactic, referitor la stabilirea salariului de bază al personalului din învăţământ, şi pentru abrogarea unor dispoziţii din Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări şi completări prin Legea nr.315/2003, cu modificările şi completările ulterioare, se înlocuiesc cu valorile prevăzute în anexele nr.II-V.

----

(2) Pentru funcţia didactică de profesor universitar salariile de bază se stabilesc în continuare în conformitate cu prevederile Ordonanţei de urgenţă a Guvernului nr.196/2002, cu modificările şi completările ulterioare.


Art.3

(1) Text nemodificat
2. După alineatul (1) al articolului 3 se introduce alineatul (11) cu următorul cuprins:

,,(11) Începând cu data de 1 octombrie 2004 anexele nr.II-V  la prezenta ordonanţă de urgenţă se modifică şi se înlocuiesc cu anexele II A, III A, IV A, V A, asigurând o majorare de 20 % faţă de nivelul de salarizare de bază din 1 mai 2004. De această majorare va beneficia şi personalul cu funcţii de execuţie, angajaţi ai instituţiilor şi unităţilor de învăţământ, cuprins în Anexele V/1a  şi V/2a  la O.U.G. nr.191/2002.,,

(2) Text nemodificat


Nivelul de salarizare în învăţământ, faţă de alte sectoare bugetare, este la limita inferioară. Majorarea propusă  asigură stimularea personalului didactic pentru îndeplinirea obiectivelor prevăzute de reforma învăţământului


6.
Art.4.- Anexa nr.3 la Ordonanţa de urgenţă a Guvernului nr.8/2000 pentru modificarea şi completarea Legii nr.128/1997 privind statutul personalului didactic, referitor la stabilirea salariului de bază al personalului din învăţământ, şi pentru abrogarea unor dispoziţii din Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată prin Legea nr.662/2001, cu modificările şi completările ulterioare, se modifică şi se înlocuieşte cu anexele nr.VI şi VII.


Text nemodificat



7.
Art.5 – Anexele nr.I – VII fac parte integrantă din prezenta ordonanţă de urgenţă.
3. Articolul 5 va avea următorul cuprins:

,,Art.5 – Anexele nr.I – VII şi anexele II A, III A, IV A şi V A  fac parte integrantă din prezenta ordonanţă de urgenţă.,,

